Kenenisa Bekele
Store norske leksikon,Sport og spill,Friidrett,Løp
Kenenisa Bekele er en etiopisk friidrettsutøver. Bekele er en langdistanseløper som har vunnet tre OL-gull og fem VM-gull på bane utendørs og elleve verdensmesterskap i terrengløp. Han holder verdensrekorden på 5000 meter innendørs.
Karriere Bekele ble olympisk mester på 10 000 meter i Athen 2004 og på 5000 og 10 000 meter i Beijing 2008. I 2004 tok han OL-sølv på 5000 meter. Han ble verdensmester på 10 000 meter i Paris i 2003, i Helsingfors i 2005, i Osaka i 2007 og i Berlin i 2009 og på 5000 meter i 2009. I tillegg tok han VM-bronse på 5000 meter i 2003.Bekele har vunnet elleve verdensmesterskap i terrengløp ved å vinne i både kort og lang løype fra 2002 til 2006 og lang løype i 2008. Han ble verdensmester innendørs på 3000 meter i 2006.Fra 2014 satset Bekele på maraton og vant i sitt debutløp Paris Marathon. I 2016 vant han Berlin Marathon med tiden 2.03.03, verdens nest raskeste maraton gjennom tidene. Rekorder Bekele holder verdensrekorden innendørs på 5000 meter med tiden 12.49,60 satt i Birmingham den 20. februar 2004.Bekele hadde med 12.37,35 verdensrekorden utendørs på 5000 meter i perioden 2004 til 2020, før den ble slått av Joshua Cheptegei med tiden 12.35,36.Bekele satte i 2004 verdensrekord på 10 000 meter med tiden 26.20,31. Han forbedret rekorden året etter med tiden 26.17,53. Rekorden ble slått 7. oktober 2020 da Joshua Cheptegei løp inn til tiden 26.11,00 under et arrangementet i Valencia i Spania kalt World record day. Utmerkelser Bekele ble kåret til årets mannlige friidrettsutøver av Det internasjonale friidrettsforbundet IAAF (nå World Athletics) i 2004 og 2005. Personlige rekorder Øvelse Rekord Dato Sted     1500 m 3.32,35 28. september 2007  Shanghai, Kina    3000 m 7.25,79 07. august 2007 Stockholm   5000 m 12.37,35 31. mai 2004  Hengelo, Nederland    10 000 m 26.17,53 26. august 2005  Brussel, Belgia    10 km gateløp 27.49 15. april 2012  Dublin, Irland    Maraton 2.01.41 29. september 2019 Berlin, Tyskland     Én engelsk mil (innendørs) 4.01.57 03. februar 2006 New York   3000 m (innendørs) 7.30,51 20. februar 2007 Stockholm   5000 m (innendørs) 12.49,60 20. februar 2004 Birmingham, Storbritannia Les mer i Store norske leksikon friidrett friidrett – verdensmestere friidrett – olympiske mestere friidrett – verdensrekorder og norske rekorder utendørs langdistanseløp Eksterne lenker World Athletics: Utøverprofil Kenenisa Bekele